Minu isa oli Saeveskil metsavaht. Enne oli Kabalas viis metsavahti, pärast kuus. Siis anti üks tükk metsa minu hooleks vahtida. Ma sain mõisast moona ja elasin isa juures korteris. Isa oli peremees, pidas kohta, mina vahtisin meie mõlemi metsatükid ära. Sain 26-aastaseks, võtsin vanemate pealekäimisel naise. Mõisa moon sai isa kätte. Mina talu küljest muud ei võtnud kui hobusemoona. Isale tikkus see raskeks minema. Olin naisemees, ämma ja minia vahel tuli segadus. Järgmine asi tõi aga kõige enam pahandust.